Ma ei saa rahulikult magada kui majas uksed käivad ja asjad kolisevad  Tegelikult oli mu  keha see, mis andis põhjust ärkamiseks ja siis ma avastasingi, et mul on ka kõrvad küljes peale selle, et õhtul harutatud kampsun mind köhima ajab ja miskid kohad mu ihu küljes kipitavad ja valutavad veel lisaks  Õiendasin tütrega, et mis rahvaste rändamine see käib öösel kell 4 ja tema siis kurvastas, et kunas ta siis oma vennakesega, kes suures linnas nüüd elab, suhtleb;)  Oh ajad oh kombed  No öösel siis mingi suhtlemine käib!!!????  Mul on tänane hommik vaba, aga bioloogiline kelle  ütleb, et ei ole;)  Varsti saan minna alla ja küpsetada midagi oma koolipoisile enne kui ta teele läheb    Loen, kuidas kõik jõuludeks valmistavad, aga mul ei ole midagi eriti kellelgi  Vanemale pojale sai müts valmis  Varsti tuleb pilt ka, kui tütreke arvutisse selle oma telefonist tõmbab  Kõik kritiseerisid, et milleks need munad tal küljes on?!  Tormi poiss kilkas, et näe pallikesed rlripuvad  Mõtlesin, et üks tavaline mustavärvi soonik toru on ju niiiiiii igav ja  õmblesin terve pihutäie enda vilditud erinevat värvi pärleid mütsi pealaest alla rippuma  Kõige toredam on see, et mu mehe ja vanema poja ja noorema tütre peas on see müts täitsa ilus, aga noorema poja peas on imelik;)  Üks muuseumihaldjas lubas mu pesamunale saata oma üleliigseid mütse, aga need on vist tee peale kinni jäänud;)  Vanemale tütrele ka loon mingeid sooniku asju  Tegelikult ega ma mingi eriline kuduja tüdruk nüüd pole, ma põhiliselt ideede generaator;)  Osavnäpud on teised  Et lihtsamini ja odavamalt läbi ajada, lõhkusin ära noorema tütre kampsuni  Kaelusest, kuhu mingi koha pealt vardad vägivaldselt sisse ajasin, sai vanemale pojale see imeline müts, käistest tulevad säärised ja kehast saab mitmesuguseid taskuid ja kotte ja kotikesi  Saab muidu tulutult vedelev asi ära kasutatud  Ma veel mõtlen, kuidas ja kellele mida teha  Jõuludeni veel paar päeva aega;)  Murekene on veel sellega, mis selga panna asutuse jõulupeole, ilm na muutlik  Kui  hirmus palju riideid selga topin, on koormav, kui vähe, on oht külmetada  Setu riided oleks kõige parem valik, aga ehk jään nendega liiga silma  Kui oleks mingi kena pluus sukmani alla sokutada, võikski nii minna, setu särk on tõesti silma torkav  Aga siis, kui külm ikka on teisipäeval ja Tallinnas!?  Bussiga viiakse, busssiga tuuakse - polegi vist oluline mis seljas on, põhiline et Tartusse ja tagasi saab  Oma vana samet kleidiga võiks ka minna, aga mind ennast on ta juba 10 aasta  jooksul ikka päris ära tüüdanud  Karnevalile sobis ta hästi, aga selline tunne on, et Tallinnasse justkui ei lasta sisse, kui teist korda sama riietusega lähed;)  Mul ei ole tavaliselt nagu probleemiks olnud, mis selga panna  Üks kleidike on ja tõmban üle pea ja minek, enne vaatan muidugi, et puhas ja terve on  Ballil guljašši peale ei valatud ja kuhugi sisse ei istunud, ripub seina peal ja ootab uut esitlust, no vaatab  Olen paaril üritusel käinud ja näinud teiste seljas, et  seturiideid saab ka kanda ilma liniku, sõle ja põlle ning särgita, komplekti osasid lisandi variantidena kasutades tänapäevase riietusega või hoopis miskit kokku miksida ja juurde lisada  Mõtlesin , et minulgi need iluasjad kodus seina peal, no keda nad seal kaunistavad?!  Jutuvestmiskoolitusel käisin peaaegu täismundris ära ja keegi ei naernud välja;)  Tirib peegli toa nurgast välja ja kaalub variante: milles ma teiste silma väga ei riiva ja milles ma ennast paremini tunnen  Põhiline on ikka  see, et ma väga silma ei jääks;)  Muidu ei saa ju pidu nautida, kui kõik vaatavad, mis see setu mutt teeb ja sööb;)  Nii tore on, et ikka kuhugi kutsutakse  Muidu hangu veel siia setumaa servale ära;)  Ilusat jõuluaega kõigile;)